Olima ayollar jamiyati
Olima ayollar jamiyati — Oʻzbekistonda ilmiy izlanish va kashfiyotlari bilan davlat ravnaqiga katta hissa qoʻshib kelayotgan olima ayollarni har tomonlama qoʻllab-quvvatlash ishlarini tizimli ravishda tashkil qilish va muvofiqlashtirish maqsadida Oila va xotin-qizlar davlat qoʻmitasi huzurida tashkil etilayotgan nodavlat va notijorat tashkilot. Olima ayollar jamiyati va uning hududiy boʻlinmalari Oila va xotin-qizlar davlat qoʻmitasi, Oʻzbekiston Respublikasi Innovatsion rivojlanish vazirligi hamda Oliy va oʻrta maxsus taʼlim vazirligi, Oʻzbekiston ixtirochi ayollari markazi nodavlat va notijorat tashkilotining takliflari asosida tashkil etilmoqda.